CELEX: 32017R1946
Language: hu
Date: 2017-07-11 00:00:00
Title: A Bizottság (EU) 2017/1946 felhatalmazáson alapuló rendelete (2017. július 11.) a 2004/39/EK és 2014/65/EU európai parlamenti és tanácsi irányelvnek a részesedést szerezni kívánó személyek által a befektetési vállalkozásokban tervezett befolyásolórészesedés-szerzés bejelentésébe foglalandó információk kimerítő jegyzékére vonatkozó szabályozástechnikai standardok tekintetében történő kiegészítéséről (EGT-vonatkozású szöveg. )

26.10.2017   
            
            
               HU
            
            
               Az Európai Unió Hivatalos Lapja
            
            
               L 276/32
            
         A BIZOTTSÁG (EU) 2017/1946 FELHATALMAZÁSON ALAPULÓ RENDELETE
   (2017. július 11.)
   a 2004/39/EK és 2014/65/EU európai parlamenti és tanácsi irányelvnek a részesedést szerezni kívánó személyek által a befektetési vállalkozásokban tervezett befolyásolórészesedés-szerzés bejelentésébe foglalandó információk kimerítő jegyzékére vonatkozó szabályozástechnikai standardok tekintetében történő kiegészítéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a pénzügyi eszközök piacairól, a 85/611/EGK és a 93/6/EGK tanácsi irányelv és a 2000/12/EK európai parlamenti és tanácsi irányelv módosításáról, valamint a 93/22/EGK tanácsi irányelv hatályon kívül helyezéséről szóló, 2004. április 21-i 2004/39/EK európai parlamenti és tanácsi irányelvre (1) és különösen annak 10a. cikke (8) bekezdésének harmadik albekezdésére,
   tekintettel a pénzügyi eszközök piacairól, valamint a 2002/92/EK irányelv és a 2011/61/EU irányelv módosításáról szóló, 2014. május 15-i 2014/65/EU európai parlamenti és tanácsi irányelvre (2) és különösen annak 12. cikke (8) bekezdésére,
   mivel:
   
               (1)
            
            
               Az eredeti bejelentés idején egy befektetési vállalkozásban befolyásoló részesedést szerezni kívánó személytől információk kimerítő jegyzékét kell megkövetelni, hogy az illetékes hatóságok el tudják végezni a szándékolt részesedésszerzés értékelését. Függetlenül attól, hogy természetes vagy jogi személy – a részesedést szerezni kívánó személy köteles megadni a részesedést szerezni kívánó személy és a vállalkozást majdan irányító személyek személyazonosságára vonatkozó információkat, hogy a célvállalkozás illetékes hatósága értékelhesse a részesedést szerezni kívánó érintett személy jó hírnevét.
            
         
               (2)
            
            
               Amennyiben a részesedést szerezni kívánó személy jogi személy, ugyancsak szükség van a tényleges tulajdonosok személyazonosságára, valamint a részesedést szerezni kívánó személy vállalkozását ténylegesen irányító személyek jó hírnevére és tapasztalataira vonatkozó információkra. Hasonlóképpen, amikor a részesedést szerezni kívánó személy szervezeti formája vagyonkezelő vállalkozás, vagy a szándék szerint az lesz, a célvállalkozás illetékes hatósága számára szükséges, hogy információt szerezzen mind a vagyonkezelő vállalkozás eszközeit majdan kezelő vagyonkezelők kilétéről, mind az adott eszközök tényleges tulajdonosainak kilétéről, hogy értékelni tudja e személyek jó hírnevét és tapasztalatait.
            
         
               (3)
            
            
               Amennyiben a részesedést szerezni kívánó személy természetes személy, ezeket az információkat be kell szerezni mind a részesedést szerezni kívánó személlyel, mind a részesedést szerezni kívánó személy által hivatalosan irányított vagy ellenőrzött minden vállalkozással kapcsolatban, hogy a célvállalkozás illetékes hatóságát a jó hírnév értékelése szempontjából fontos teljes körű információval lássák el. Amennyiben a részesedést szerezni kívánó személy jogi személy, ezt az információt minden olyan személyre vonatkozóan be kell szerezni, aki ténylegesen irányítja a részesedést szerezni kívánó személy vállalkozását, a részesedést szerezni kívánó személy ellenőrzése alatt álló bármely vállalkozásra, valamint minden olyan részvényesre vonatkozóan, aki jelentős befolyást gyakorol a részesedést szerezni kívánó személyre, hogy az illetékes hatóság a jó hírnév értékelése szempontjából fontos teljes körű információval rendelkezzen.
            
         
               (4)
            
            
               A jó hírnév értékelése szempontjából releváns információnak tartalmaznia kell korábbi vagy folyamatban levő büntetőeljárás, valamint polgári vagy közigazgatási ügyek részleteit. Hasonlóképpen, információt kell szolgáltatni minden, még le nem zárult vizsgálatról és eljárásról, szankcióról vagy a részesedést szerezni kívánó személlyel szembeni más végrehajtási döntésekről, valamint meg kell adni egyéb információkat, úgymint bejegyzés megtagadása vagy munkahelyről vagy vagyonkezelő vállalkozásban betöltött pozícióból történő elbocsátás, amelyek relevánsnak minősülnek a részesedést szerezni kívánó személy jó hírnevének megítélése érdekében.
            
         
               (5)
            
            
               A részesedést szerezni kívánó személynek információt kell szolgáltatnia arról, hogy egy másik illetékes hatóság vagy más hatóság végzett-e már rá vonatkozóan jó hírnévre vonatkozó értékelést részesedést szerző személyként vagy olyan személyként, aki hitelintézet, életbiztosító, biztosító vagy viszontbiztosító üzleti tevékenységétirányítja, és amennyiben igen, akkor ennek az értékelésnek az eredményét is rendelkezésre kell bocsátania annak biztosítása érdekében, hogy a más hatóságok által elvégzett vizsgálatok eredményét a célvállalkozás illetékes hatósága megfelelően figyelembe vegye a részesedést szerezni kívánó személy értékelésekor.
            
         
               (6)
            
            
               A részesedést szerezni kívánó személyre vonatkozóan pénzügyi információkat kell szolgáltatni az adott részesedést szerezni kívánó személy pénzügyi stabilitásának értékelése érdekében.
            
         
               (7)
            
            
               Tájékoztatást kell adni a részesedést szerezni kívánó személy pénzügyi és nem pénzügyi érdekeltségeire vagy a célvállalkozás bármely részvénytulajdonosával vagy igazgatójával vagy felső vezetésével, vagy a célvállalkozásban szavazati jog gyakorlására jogosult személlyel vagy magával a célvállalkozással, vagy annak csoportjával való kapcsolataira vonatkozóan, hogy a célvállalkozás illetékes hatósága felmérhesse, valamilyen esetleges összeférhetetlenség nincs-e hatással a részesedést szerezni kívánó személy pénzügyi stabilitására.
            
         
               (8)
            
            
               Bizonyos további információkra – ideértve a szándékolt részesedésszerzés előtt vagy után tulajdonolt vagy tulajdonolni tervezett részesedésre vonatkozó információkat – akkor van szükség, amikor a részesedést szerezni kívánó személy jogi személy, hogy a célvállalkozás illetékes hatósága elvégezhesse a szándékolt részesedésszerzés értékelését, mivel ilyen esetekben a szóban forgó jogi vagy csoportszerkezetek összetettek lehetnek, és részletes áttekintést tehetnek szükségessé a jó hírnevet, szoros kapcsolatokat, más felekkel együttesen megteendő lehetséges intézkedést, valamint a célvállalkozás illetékes hatóságának azon képességét illetően, hogy folytassa a célvállalkozás hatékony felügyeletét.
            
         
               (9)
            
            
               Amennyiben a részesedést szerezni kívánó személy harmadik országban alapított gazdálkodó egység vagy egy, az Unión kívül alapított csoport része, további információkat kell szolgáltatni, hogy a célvállalkozás illetékes hatósága felmérhesse, vannak-e a harmadik ország jogi szabályozása által támasztott akadályai a célvállalkozás hatékony felügyeletének, valamint meggyőződjön a részesedést szerezni kívánó személynek az adott harmadik országban meglévő jó hírnevéről.
            
         
               (10)
            
            
               Amennyiben a részesedést szerezni kívánó személy állami befektetési alap, a részesedést szerezni kívánó személy köteles információt szolgáltatni, meghatározva az alap ellenőreit és befektetési politikájának részleteit. Ez fontos a célvállalkozás illetékes hatósága számára mind a jó hírnév értékeléséhez, mind annak megállapításához, hogy befolyásolja-e bármi a célvállalkozás hatékony felügyeletét.
            
         
               (11)
            
            
               Meg kell követelni az olyan specifikus információkat, amelyek lehetővé teszik annak értékelését, hogy a szándékolt részesedésszerzés befolyásolja-e majd a célvállalkozás illetékes hatóságának azon képességét, hogy elvégezze a célvállalkozás hatékony felügyeletét. Ide értendő annak értékelése, hogy a részesedést szerezni kívánó személy szoros kapcsolatai befolyásolják-e majd a célvállalkozás képességét, hogy továbbra is időszerű és pontos információt szolgáltasson a felügyeleti hatósága részére. Jogi személyek esetén ugyancsak szükséges a szándékolt részesedésszerzés által a célvállalkozás és azon csoport összevont alapú felügyeletére gyakorolt hatás értékelése, amely csoporthoz a részesedésszerzést követően tartozna.
            
         
               (12)
            
            
               A részesedést szerezni kívánó személy köteles információt szolgáltatni a szándékolt részesedésszerzés finanszírozásáról, ideértve a finanszírozás minden eszközére és forrására vonatkozó információkat, továbbá képesnek kell lennie bizonyítékokkal szolgálni minden pénz és eszköz eredeti forrásáról, hogy a célvállalkozás illetékes hatósága felmérhesse, fennáll-e pénzmosási tevékenységek kockázata.
            
         
               (13)
            
            
               Azon részesedést szerezni kívánó személyek, akik 20–50 % közötti befolyásoló részesedéssel bírnak a célvállalkozásban, kötelesek információt szolgáltatni a stratégiáról a célvállalkozás illetékes hatóságának, a szándékolt részesedésszerzés átfogó értékelésének biztosítása érdekében. Hasonlóképpen, azon részesedést szerezni kívánó személyek, akik 20 %-osnál kevesebb befolyásoló részesedéssel bírnak a célvállalkozásban, de más módon, például a részesedést szerezni kívánó személy és a meglévő részvényesek közötti kapcsolatok, hatályos részvényesi megállapodások, részvények, részesedések és szavazati jogok részvényesek közötti elosztása, vagy a részesedést szerezni kívánó személy által a célvállalkozás csoportszerkezetében elfoglalt pozíció révén ezzel egyenértékű befolyással rendelkeznek abban, kötelesek megadni ezt az információt, hogy a szándékolt részesedésszerzés értékelése során biztosított legyen a magas fokú homogenitás.
            
         
               (14)
            
            
               Amennyiben a célvállalkozás ellenőrzésének változtatását tervezik, a részesedést szerezni kívánó személy – általános szabályként – teljes körű üzleti tervet köteles benyújtani. Ugyanakkor, amennyiben nem tervezik a célvállalkozás ellenőrzésének megváltoztatását, akkor elegendő bizonyos információ birtoklása a vállalkozás jövőbeli stratégiáját, valamint a részesedést szerezni kívánó személy célvállalkozásra vonatkozó szándékait illetően annak felmérése érdekében, hogy ez nem lesz-e kihatással a részesedést szerezni kívánó személy pénzügyi stabilitására.
            
         
               (15)
            
            
               Arányos, hogy bizonyos esetekben a részesedést szerezni kívánó személynek csak korlátozott információt kell benyújtania. Csak bizonyos egyszerűsített tájékoztatást szükséges a célvállalkozás illetékes hatósága részére szolgáltatni különösen akkor, ha a részesedést szerezni kívánó személyt a célvállalkozás illetékes hatósága az előző két éven belül értékelte, vagy amikor a célvállalkozás egy kis befektetési vállalkozás, és a részesedést szerezni kívánó személy az Unión belül engedélyezett és felügyelt gazdálkodó egység.
            
         
               (16)
            
            
               Az illetékes hatóságok, más hatóságok, szervek vagy személyek közötti információcserét vagy -továbbítást a személyes adatokra vonatkozóan a 95/46/EK európai parlamenti és tanácsi irányelvben (3) meghatározott szabályokkal összhangban kell végrehajtani.
            
         
               (17)
            
            
               E rendelet alkalmazásában az Európai Értékpapírpiaci Hatóság (ESMA) általi személyesadat-feldolgozásra a 45/2001/EK európai parlamenti és tanácsi rendelet (4) alkalmazandó.
            
         
               (18)
            
            
               Ez a rendelet az ESMA által az Európai Bizottságnak benyújtott szabályozástechnikai standardtervezeten alapul.
            
         
               (19)
            
            
               Az ESMA nyilvános konzultációt folytatott az e rendelet alapját képező szabályozástechnikai standardtervezetekről, elemezte az esetlegesen kapcsolódó költségeket és hasznot, továbbá kikérte az 1095/2010/EU európai parlamenti és tanácsi rendelet (5) 37. cikkével összhangban létrehozott Értékpapírpiaci Érdekképviseleti Csoport véleményét.
            
         
               (20)
            
            
               A 2014/65/EU irányelv 2014. július 2-án lépett hatályba. Az említett irányelv 12. cikkének (8) bekezdése felváltja a 2004/39/EK irányelv 10a. cikkének (8) bekezdését, és felhatalmazást tartalmaz az ESMA részére a 2004/39/EK irányelv 10a. cikkének (8) bekezdésében meghatározottakkal azonos szabályozástechnikai standardok kidolgozására. Továbbá a 2004/39/EK irányelv 10b. cikke (4) bekezdésének és 10. cikke (4) bekezdésének tartalma megegyezik a 2014/65/EU irányelv 13. cikke (4) bekezdésének, illetve 11. cikke (2) bekezdésének tartalmával. A 2014/65/EU irányelv 94. cikkének (1) bekezdése értelmében a 2004/39/EK irányelv 2018. január 3-ával hatályát veszti. A technikai standardtervezetek Bizottság általi, a 2004/39/EK irányelv 10a. cikkének (8) bekezdésével összhangban történő elfogadását a 2014/65/EU irányelv 12. cikke (8) bekezdése szerint is megfelelőnek kell tekinteni, következésképpen a technikai standard 2018. január 3. után is alkalmazandó anélkül, hogy bármilyen további módosításra lenne szükség,
            
         ELFOGADTA EZT A RENDELETET:
   1. cikk
   Tárgy
   E rendelet szabályokat határoz meg a szándékolt részesedésszerzés értékelése céljából azon információkra vonatkozóan, amelyeket a részesedést szerezni kívánó személynek kell a szándékolt részesedésszerzésre vonatkozó, azon befektetési vállalkozás illetékes hatóságainak benyújtandó bejelentésbe foglalnia, amely vállalkozásban a részesedést szerezni kívánó személy befolyásoló részesedést szerezne vagy azt növelné (a továbbiakban: célvállalkozás).
   2. cikk
   A részesedést szerezni kívánó személy által megadandó információk
   A részesedést szerezni kívánó személy a célvállalkozás illetékes hatóságának megadja adott esetben a 3–12. cikkben meghatározott információkat, attól függően, hogy azok természetes személyre, jogi személyre vagy vagyonkezelő vállalkozásra vonatkoznak-e.
   3. cikk
   A részesedést szerezni kívánó személy kilétére vonatkozó általános információk
   (1)   Amennyiben a részesedést szerezni kívánó személy természetes személy, akkor a célvállalkozás illetékes hatóságát az alábbi azonosítási információkkal látja el:
   
               a)
            
            
               személyes adatok, beleértve a személy nevét, születési idejét és helyét, címét és kapcsolatfelvételi adatait, valamint (ahol ilyen van) a nemzeti személyi azonosító számát;
            
         
               b)
            
            
               részletes önéletrajz (vagy azzal egyenértékű dokumentum), feltüntetve a vonatkozó iskolai végzettséget és képzéseket, korábbi szakmai tapasztalatokat és minden jelenleg folytatott szakmai tevékenységet vagy más releváns funkciót.
            
         (2)   Amennyiben a részesedést szerezni kívánó személy jogi személy, akkor a célvállalkozás illetékes hatóságát az alábbi információkkal látja el:
   
               a)
            
            
               a cégnevet és a jogi személy székhelyének bejegyzett címét és postacímét (ha eltér az előbbitől), kapcsolatfelvételi adatait és – adott esetben – nemzeti azonosító számát igazoló dokumentumok;
            
         
               b)
            
            
               bejegyzett jogi forma a vonatkozó nemzeti jogszabályoknak megfelelően;
            
         
               c)
            
            
               a jogi személy vállalkozói tevékenységének naprakész áttekintése;
            
         
               d)
            
            
               a vállalkozást ténylegesen irányító személyek teljes listája, nevük, születési idejük és helyük, címük, kapcsolatfelvételi adataik, nemzeti azonosító számuk (ahol ilyen van), részletes önéletrajzuk, feltüntetve a vonatkozó iskolai végzettséget és képzést, korábbi szakmai tapasztalataikat, valamint minden jelenleg folytatott szakmai tevékenységüket és más releváns funkcióikat;
            
         
               e)
            
            
               minden olyan személy azonosítása, aki a jogi személy tényleges tulajdonosának tekinthető, nevük, születési idejük és helyük, címük, kapcsolatfelvételi adataik és – ahol ilyen van – nemzeti azonosító számuk.
            
         (3)   Amennyiben a részesedést szerezni kívánó személy vagyonkezelő vállalkozás vagy a szándék szerint az lesz, akkor a részesedést szerezni kívánó személy a célvállalkozás illetékes hatóságát az alábbi információkkal látja el:
   
               a)
            
            
               a vagyonkezelő vállalkozás létesítő okiratának feltételei szerint az eszközöket kezelő minden vagyonkezelő személyazonossága;
            
         
               b)
            
            
               a kezelt vagyon valamennyi kedvezményezettjének személyazonossága és a jövedelemelosztásból való részesedéseik;
            
         
               c)
            
            
               a vagyonkezelő vállalkozás minden vagyonrendelőjének személyazonossága.
            
         4. cikk
   A részesedést szerezni kívánó természetes személyre vonatkozó további információk
   A részesedést szerezni kívánó természetes személy a célvállalkozás illetékes hatóságát az alábbi információkkal is ellátja:
   
               a)
            
            
               a részesedést szerezni kívánó személyt vagy az általa irányított vagy ellenőrzött minden vállalkozást illetően az elmúlt tíz évre vonatkozóan:
               
                           (1)
                        
                        
                           bűnügyi nyilvántartások, vagy bűnügyi nyomozások és büntetőeljárások, vonatkozó polgári és közigazgatási ügyek, valamint fegyelmi ügyek igazolása, ideértve vállalatigazgatói minőségben történő kizárást, továbbá csőd, fizetésképtelenségi és hasonló eljárások igazolása, elsősorban hivatalos tanúsítvány vagy más egyenértékű dokumentum révén;
                        
                     
                           (2)
                        
                        
                           a részesedést szerezni kívánó személlyel szembeni folyamatban levő vizsgálatokra, végrehajtási eljárásokra, szankciókra vagy más végrehajtási döntésekre vonatkozó információk, amelyek egy nyilatkozattal megadhatóak;
                        
                     
                           (3)
                        
                        
                           kereskedelmi, üzleti tevékenység vagy foglalkozás végzésére vonatkozó bejegyzés, felhatalmazás, tagság vagy engedély megtagadása; vagy ilyen bejegyzés, felhatalmazás, tagság vagy engedély visszavonása, bevonása vagy megszüntetése; vagy szabályozói vagy állami szerv, vagy szakmai testület vagy szövetség általi kizárás;
                        
                     
                           (4)
                        
                        
                           munkaviszonyból vagy bizalmi állásból, bizalmi viszonyból való elbocsátás vagy hasonló helyzet;
                        
                     
         
               b)
            
            
               arra vonatkozó információ, hogy a részesedést szerezni kívánó személy jó hírnevének értékelését egy másik felügyeleti hatóság már elvégezte-e, e hatóság azonosítása és az értékelés eredményének igazolása;
            
         
               c)
            
            
               a részesedést szerezni kívánó személy jelenlegi pénzügyi helyzetére vonatkozó információ, ideértve a bevételi forrásokra, eszközökre és kötelezettségekre, adott vagy kapott biztosítékokra és garanciákra vonatkozó részleteket;
            
         
               d)
            
            
               a részesedést szerezni kívánó személy üzleti tevékenységeinek leírása;
            
         
               e)
            
            
               pénzügyi információk, ideértve a részesedést szerezni kívánó személy által ellenőrzött vagy irányított vállalkozásokra és – adott esetben – a részesedést szerezni kívánó személyre vonatkozó hitelminősítéseket és nyilvánosan hozzáférhető jelentéseket;
            
         
               f)
            
            
               a részesedést szerezni kívánó személy pénzügyi és nem pénzügyi érdekeltségei vagy kapcsolatai:
               
                           (1)
                        
                        
                           a célvállalkozás bármely más jelenlegi részvényesével;
                        
                     
                           (2)
                        
                        
                           bármely személlyel, aki a célvállalkozásban szavazati jogokat gyakorolhat, bármely vagy több esetben az alábbiak közül:
                           
                                       —
                                    
                                    
                                       egy harmadik fél birtokában lévő szavazati jogok, amely harmadik féllel az adott természetes vagy jogi személy olyan megállapodást kötött, amely a birtokukban lévő szavazati jogok összehangolt gyakorlásával tartós közös politika elfogadására kötelezi őket a kérdéses célvállalkozás vezetése irányában,
                                    
                                 
                                       —
                                    
                                    
                                       egy harmadik fél birtokában lévő szavazati jogok az adott természetes személlyel vagy jogi személlyel kötött olyan megállapodás alapján, amely a kérdéses szavazati jogok ellenszolgáltatás fejében történő ideiglenes átruházását írja elő,
                                    
                                 
                                       —
                                    
                                    
                                       az olyan részvényekhez kapcsolódó szavazati jogok, amelyeket biztosítékként helyeztek el az adott természetes vagy jogi személynél, azzal a feltétellel, hogy ez a személy ellenőrzi a szavazati jogokat, és bejelenti a szavazati jogok gyakorlásának a szándékát,
                                    
                                 
                                       —
                                    
                                    
                                       az olyan részvényekhez kapcsolódó szavazati jogok, amelyeknél az adott természetes vagy jogi személy haszonélvezettel rendelkezik,
                                    
                                 
                                       —
                                    
                                    
                                       szavazati jogok, amelyeket az f) pont ii. alpontjának első négy tétele értelmében az adott természetes vagy jogi személy által ellenőrzött vállalkozás birtokol vagy gyakorolhat,
                                    
                                 
                                       —
                                    
                                    
                                       az adott természetes vagy jogi személynél letétbe helyezett részvényekhez kapcsolódó szavazati jogok, amelyeket az adott természetes vagy jogi személy – a részvényesektől kapott külön utasítások hiányában – saját belátása szerint gyakorolhat,
                                    
                                 
                                       —
                                    
                                    
                                       egy harmadik fél által saját nevében, az adott természetes vagy jogi személy megbízásából birtokolt szavazati jogok,
                                    
                                 
                                       —
                                    
                                    
                                       azok a szavazati jogok, amelyeket az adott természetes vagy jogi személy meghatalmazottként gyakorolhat, ha a szavazati jogokat – a részvényesek konkrét utasításai hiányában – saját belátása szerint gyakorolhatja;
                                    
                                 
                     
                           (3)
                        
                        
                           az igazgatási, irányító vagy felügyelő testület vagy a célvállalkozás felső vezetésének bármely tagja, a vonatkozó nemzeti jogszabályokkal összhangban;
                        
                     
                           (4)
                        
                        
                           maga a célvállalkozás és csoportja;
                        
                     
         
               g)
            
            
               információ a részesedést szerezni kívánó személy minden egyéb olyan érdekeltségére vagy tevékenységére vonatkozóan, amely ellentétben állhat a célvállalkozás érdekeltségeivel vagy tevékenységeivel és ezen összeférhetetlenségek kezelésének lehetséges megoldásai.
            
         Az f) pont alkalmazásában a hitelműveleteket, garanciákat és biztosítékokat a pénzügyi érdekeltségek részének kell tekinteni, míg a családi vagy szoros kapcsolatok a nem pénzügyi érdekeltségek részének minősülnek.
   5. cikk
   A részesedést szerezni kívánó jogi személyre vonatkozó további információk
   (1)   A részesedést szerezni kívánó jogi személy a célvállalkozás illetékes hatóságát az alábbi információkkal is ellátja:
   
               a)
            
            
               a részesedést szerezni kívánó személyre, a részesedést szerezni kívánó személy vállalkozását ténylegesen irányító minden személyre, a részesedést szerezni kívánó személy ellenőrzése alatt álló minden vállalkozásra és az e) pontban meghatározottak szerint a részesedést szerezni kívánó személyre jelentős befolyást gyakorló minden részvényesre vonatkozó információ. Az információknak tartalmazniuk kell az alábbiakat:
               
                           (1)
                        
                        
                           bűnügyi nyilvántartások, bűnügyi nyomozások és büntetőeljárások, vonatkozó polgári és közigazgatási ügyek, valamint fegyelmi ügyek igazolása, ideértve vállalatigazgatói minőségben történő kizárást, továbbá csőd, fizetésképtelenségi és hasonló eljárások igazolása, hivatalos tanúsítvány vagy más egyenértékű dokumentum révén;
                        
                     
                           (2)
                        
                        
                           a részesedést szerezni kívánó személlyel szembeni folyamatban levő vizsgálatokra, végrehajtási eljárásokra, szankciókra vagy más végrehajtási döntésekre vonatkozó információk, amelyek egy nyilatkozattal megadhatóak;
                        
                     
                           (3)
                        
                        
                           kereskedelmi, üzleti tevékenység vagy foglalkozás végzésére vonatkozó bejegyzés, felhatalmazás, tagság vagy engedély megtagadása; vagy ilyen bejegyzés, felhatalmazás, tagság vagy engedély visszavonása, bevonása vagy megszüntetése; vagy szabályozói vagy állami szerv, vagy szakmai testület vagy szövetség általi kizárás;
                        
                     
                           (4)
                        
                        
                           a részesedést szerezni kívánó személy vállalkozását ténylegesen irányító minden személy és a részesedést szerezni kívánó személyre jelentős befolyást gyakorló minden részvényes munkaviszonyból vagy bizalmi állásból, bizalmi viszonyból való elbocsátása vagy hasonló helyzete;
                        
                     
         
               b)
            
            
               arra vonatkozó információ, hogy a részesedést szerezni kívánó személy vagy a részesedést szerezni kívánó személy vállalkozását irányító személy jó hírnevének értékelését egy másik felügyeleti hatóság már elvégezte-e, e hatóság azonosítása és az értékelés eredményének igazolása;
            
         
               c)
            
            
               a részesedést szerezni kívánó személy vagy – adott esetben – azon csoport, ahová a részesedést szerezni kívánó személy tartozik, valamint a vállalkozását ténylegesen irányító személyek alábbiakkal meglévő pénzügyi érdekeltségeinek, nem pénzügyi érdekeltségeinek vagy kapcsolatainak ismertetése:
               
                           (1)
                        
                        
                           a célvállalkozás bármely más jelenlegi részvényese;
                        
                     
                           (2)
                        
                        
                           bármely személy, aki a célvállalkozásban szavazati jogokat gyakorolhat, az alábbi esetek bármelyikében vagy azok kombinációjában:
                           
                                       —
                                    
                                    
                                       egy harmadik fél birtokában lévő szavazati jogok, amely harmadik féllel az adott természetes vagy jogi személy olyan megállapodást kötött, amely a birtokukban lévő szavazati jogok összehangolt gyakorlásával tartós közös politika elfogadására kötelezi őket a kérdéses célvállalkozás vezetése irányában,
                                    
                                 
                                       —
                                    
                                    
                                       egy harmadik fél birtokában lévő szavazati jogok az adott természetes vagy jogi személlyel kötött olyan megállapodás alapján, amely a kérdéses szavazati jogok ellenszolgáltatás fejében történő ideiglenes átruházását írja elő,
                                    
                                 
                                       —
                                    
                                    
                                       az olyan részvényekhez kapcsolódó szavazati jogok, amelyeket biztosítékként helyeztek el az adott természetes vagy jogi személynél, azzal a feltétellel, hogy ez a személy ellenőrzi a szavazati jogokat, és bejelenti a szavazati jogok gyakorlásának a szándékát,
                                    
                                 
                                       —
                                    
                                    
                                       az olyan részvényekhez kapcsolódó szavazati jogok, amelyeknél az adott természetes vagy jogi személy haszonélvezettel rendelkezik,
                                    
                                 
                                       —
                                    
                                    
                                       szavazati jogok, amelyeket a c) pont ii. alpontjának első négy tétele értelmében az adott természetes vagy jogi személy által ellenőrzött vállalkozás birtokol vagy gyakorolhat,
                                    
                                 
                                       —
                                    
                                    
                                       az adott természetes vagy jogi személynél letétbe helyezett részvényekhez kapcsolódó szavazati jogok, amelyeket az adott természetes vagy jogi személy – a részvényesektől kapott külön utasítások hiányában – saját belátása szerint gyakorolhat,
                                    
                                 
                                       —
                                    
                                    
                                       egy harmadik fél által saját nevében, az adott természetes vagy jogi személy megbízásából birtokolt szavazati jogok,
                                    
                                 
                                       —
                                    
                                    
                                       azok a szavazati jogok, amelyeket az adott természetes vagy jogi személy meghatalmazottként gyakorolhat, ha a szavazati jogokat – a részvényesek konkrét utasításai hiányában – saját belátása szerint gyakorolhatja;
                                    
                                 
                     
                           (3)
                        
                        
                           az igazgatási, irányító vagy felügyelő testület vagy a célvállalkozás felső vezetésének bármely tagja;
                        
                     
                           (4)
                        
                        
                           maga a célvállalkozás és a csoport, amelyhez tartozik;
                        
                     
         
               d)
            
            
               információ a részesedést szerezni kívánó személy minden egyéb olyan érdekeltségére vagy tevékenységére vonatkozóan, amely ellentétben állhat a célvállalkozás érdekeltségeivel vagy tevékenységeivel és ezen összeférhetetlenségek kezelésének lehetséges megoldásai;
            
         
               e)
            
            
               a részesedést szerezni kívánó személy részesedési struktúrája a jelentős befolyással rendelkező minden részvényes személyazonosságával, valamint a tőkéből és a szavazati jogokból való részesedésükkel, ideértve minden részvényesi megállapodást;
            
         
               f)
            
            
               amennyiben a részesedést szerezni kívánó személy leányvállalatként vagy anyavállalatként egy csoport része, a teljes vállalati struktúra részletes szervezeti ábrája, valamint a csoport gazdálkodó egységei jelentős befolyással bíró részvényeseinek tőkéből és szavazati jogokból való részesedésére, továbbá a csoport gazdálkodó egységei által jelenleg végzett tevékenységekre vonatkozó információk;
            
         
               g)
            
            
               amennyiben a részesedést szerezni kívánó személy leányvállalatként vagy anyavállalatként egy csoport része, a csoport pénzügyi és nem pénzügyi szervezetei közötti kapcsolatokra vonatkozó információk;
            
         
               h)
            
            
               a csoporton belüli hitelintézetek, életbiztosítók, biztosítók vagy viszontbiztosítók, kollektív befektetési vállalkozások és azok kezelő, illetőleg befektetési vállalkozások azonosítása, valamint a vonatkozó felügyeleti hatóságok nevei;
            
         
               i)
            
            
               törvény által előírt pénzügyi kimutatások egyéni, valamint – ahol rendelkezésre áll – konszolidált és szubkonszolidált szinten a legutóbbi három pénzügyi időszakra vonatkozóan. Ahol e pénzügyi kimutatásokat külső könyvvizsgáló ellenőrzi, a részesedést szerezni kívánó személy köteles a külső könyvvizsgáló által jóváhagyott kimutatásokat benyújtani. A törvény által előírt pénzügyi kimutatások:
               
                           (1)
                        
                        
                           a mérleg;
                        
                     
                           (2)
                        
                        
                           az eredménykimutatás vagy jövedelmi kimutatás;
                        
                     
                           (3)
                        
                        
                           az éves jelentések és pénzügyi mellékletek, valamint a részesedést szerezni kívánó személyhez kötődően releváns adott terület vonatkozó cégbíróságánál vagy hatóságánál nyilvántartásba vett minden egyéb dokumentum.
                        
                     
         
               j)
            
            
               ahol rendelkezésre áll, a részesedést szerezni kívánó személy hitelminősítésére és csoportja átfogó minősítésére vonatkozó információ.
            
         A c) pont alkalmazásában a hitelműveleteket, garanciákat és biztosítékokat a pénzügyi érdekeltségek részének kell tekinteni, míg a családi vagy szoros kapcsolatok a nem pénzügyi érdekeltségek részének minősülnek.
   Az i) pont alkalmazásában, amennyiben a részesedést szerezni kívánó személy újonnan alapított gazdálkodó egység, a törvény által előírt pénzügyi kimutatások helyett a részesedést szerezni kívánó személy a célvállalkozás illetékes hatóságának az első három üzleti évre előre jelzett mérlegeket, eredménykimutatásokat vagy jövedelmi kimutatásokat köteles benyújtani, ideértve a tervezéskor alkalmazott feltételezéseket.
   (2)   Ahol a részesedést szerezni kívánó személy jogi személy, amelynek székhelye harmadik országban van bejegyezve, a részesedést szerezni kívánó személy a célvállalkozás illetékes hatóságát az alábbiakban ismertetett további információkkal látja el:
   
               a)
            
            
               az érintett külföldi illetékes hatóságok által a részesedést szerezni kívánó személyre vonatkozóan kiadott igazolás az adók és járulékok befizetéséről vagy azzal egyenértékű dokumentum;
            
         
               b)
            
            
               az érintett külföldi illetékes hatóságok arra vonatkozó nyilatkozata, hogy nincs akadálya vagy korlátja a célvállalkozás felügyeletéhez szükséges információk megadásának;
            
         
               c)
            
            
               az adott harmadik országnak a részesedést szerezni kívánó személyre alkalmazandó szabályozási rendszerére vonatkozó általános információk.
            
         (3)   Amennyiben a részesedést szerezni kívánó személy állami befektetési alap, akkor a célvállalkozás illetékes hatóságát az alábbi többletinformációkkal látja el:
   
               a)
            
            
               az alap befektetési politikájának meghatározásáért felelős minisztérium vagy állami szerv neve;
            
         
               b)
            
            
               a befektetési politika részletei és a befektetésekre vonatkozó korlátozások;
            
         
               c)
            
            
               az alap befektetési döntéseinek meghozataláért felelős személyek neve és beosztása, továbbá a befolyásoló részesedésszerzés vagy az azonosított minisztérium vagy állami szerv által az alap és a célvállalkozás napi működésére gyakorolt, a 11. cikk (2) bekezdése szerinti bármely befolyás részletei.
            
         6. cikk
   A célvállalkozás üzleti tevékenységét a jövőben ténylegesen irányító személyekre vonatkozó információk
   A részesedést szerezni kívánó személy az alábbi információkkal látja el a célvállalkozás illetékes hatóságát minden olyan személy jó hírnevével és tapasztalataival kapcsolatban, aki a szándékolt részesedésszerzés eredményeként ténylegesen irányítani fogja a célvállalkozás üzleti tevékenységét:
   
               a)
            
            
               személyes adatok, beleértve a személy nevét, születési idejét és helyét, címét és kapcsolatfelvételi adatait, valamint (ahol ilyen van) a nemzeti személyi azonosító számát;
            
         
               b)
            
            
               a pozíció, amelyre az adott személyt kinevezték vagy ki fogják nevezni;
            
         
               c)
            
            
               részletes önéletrajz, feltüntetve a vonatkozó iskolai végzettséget és szakképzettséget, szakmai tapasztalatokat, ideértve azon szervezetek neveit, ahol az illető dolgozott, valamint a betöltött funkciók jellegét és időtartamát, különös tekintettel a betölteni kívánt pozíció területén folytatott bármely tevékenységre, továbbá az adott személy tapasztalataira vonatkozó dokumentáció, például referenciaszemélyek listája a kapcsolatfelvételi adatokkal együtt, és ajánlólevelek. E tevékenységek ismertetésekor az utóbbi 10 évben betöltött pozíciókra vonatkozóan az adott személynek meg kell adnia delegált jogköreit, belső döntéshozatali jogköreit és az ellenőrzése alá tartozó működési területeket. Amennyiben az önéletrajz más releváns tapasztalatokat is tartalmaz, ideértve vezetőtestületi képviseletet, azt közölni kell;
            
         
               d)
            
            
               a következőkre vonatkozó információk:
               
                           (1)
                        
                        
                           bűnügyi nyilvántartások, vagy bűnügyi nyomozások és büntetőeljárások, vonatkozó polgári és közigazgatási ügyek, valamint fegyelmi ügyek igazolása, ideértve vállalatigazgatói minőségben történő kizárást, továbbá csőd, fizetésképtelenségi és hasonló eljárások igazolása, hivatalos tanúsítvány vagy más egyenértékű dokumentum révén;
                        
                     
                           (2)
                        
                        
                           az adott személlyel szembeni folyamatban levő vizsgálatok, végrehajtási eljárások, szankciók vagy más végrehajtási döntés, amely egy nyilatkozattal megadható;
                        
                     
                           (3)
                        
                        
                           kereskedelmi, üzleti tevékenység vagy foglalkozás végzésére vonatkozó bejegyzés, felhatalmazás, tagság vagy engedély megtagadása; vagy ilyen bejegyzés, felhatalmazás, tagság vagy engedély visszavonása, bevonása vagy megszüntetése; vagy szabályozói vagy állami szerv, vagy szakmai testület vagy szövetség általi kizárás;
                        
                     
                           (4)
                        
                        
                           munkaviszonyból vagy bizalmi állásból, bizalmi viszonyból való elbocsátás vagy hasonló helyzet;
                        
                     
         
               e)
            
            
               arra vonatkozó információ, hogy az üzleti tevékenységet irányító személyként jó hírnevének értékelését egy másik felügyeleti hatóság már elvégezte-e, e hatóság azonosítása és az értékelés eredményének igazolása;
            
         
               f)
            
            
               az adott személy pénzügyi érdekeltségeinek és nem pénzügyi érdekeltségeinek leírása, vagy az adott személy vagy közeli rokonainak kapcsolatai a vezetőtestület tagjaival és kulcspozíciót betöltő személyekkel ugyanazon intézménynél, az anyaintézménynél és leányvállalatoknál, továbbá a részvényesekkel;
            
         
               g)
            
            
               az a minimális idő (évi és havi bontásban), amelyet az adott személy a célvállalkozáson belüli tevékenységeinek elvégzésére fog fordítani;
            
         
               h)
            
            
               az adott személy által jelenleg betöltött ügyvezető és nem ügyvezető igazgatói pozíciók felsorolása.
            
         Az f) pont alkalmazásában a hitelműveleteket, részesedéseket, garanciákat és biztosítékokat a pénzügyi érdekeltségek részének kell tekinteni, míg a családi vagy szoros kapcsolatok a nem pénzügyi érdekeltségek részének minősülnek.
   7. cikk
   A szándékolt részesedésszerzésre vonatkozó információk
   A szándékolt részesedésszerzésre vonatkozóan a részesedést szerezni kívánó személy a következő információkkal látja el a célvállalkozás illetékes hatóságát:
   
               a)
            
            
               a célvállalkozás azonosítása;
            
         
               b)
            
            
               a részesedést szerezni kívánó személy szándékainak részletezése a szándékolt részesedésszerzésre vonatkozóan, ideértve a stratégiai befektetést vagy portfólióbefektetést;
            
         
               c)
            
            
               a részesedést szerezni kívánó személy által a szándékolt részesedésszerzés előtt és után a célvállalkozásban tulajdonolt vagy tulajdonolni tervezett részesedésekre vonatkozó információk, ideértve az alábbiakat:
               
                           (1)
                        
                        
                           a részvények száma és típusa, valamint e részvények névértéke;
                        
                     
                           (2)
                        
                        
                           a célvállalkozás teljes tőkéjének az a százalékos aránya, amelyet a szándékolt részesedésszerzés előtt és után a részesedést szerezni kívánó személy által tulajdonolt vagy megszerezni szándékozott részvények képviselnek;
                        
                     
                           (3)
                        
                        
                           a célvállalkozás összes szavazati jogának az a része, amelyet a szándékolt részesedésszerzés előtt és után a részesedést szerezni kívánó személy által tulajdonolt vagy tulajdonolni tervezett részvények képviselnek, amennyiben ez eltér a célvállalkozás tőkéjéből való részesedéstől;
                        
                     
                           (4)
                        
                        
                           szándékolt részesedésszerzés előtt és után a részesedést szerezni kívánó személy által a célvállalkozásban tulajdonolt vagy megszerezni szándékozott részesedések piaci értéke euróban és helyi pénznemben.
                        
                     
         
               d)
            
            
               más felekkel együttesen végzett tevékenységek leírása, ideértve e felek szándékolt részesedésszerzés finanszírozásához való hozzájárulását, a szándékolt részesedésszerzésre vonatkozó pénzügyi megállapodásban való részvétel eszközeit és a szándékolt részesedésszerzésre vonatkozó jövőbeli szervezeti rendelkezéseket;
            
         
               e)
            
            
               a más részvényesekkel a célvállalkozással kapcsolatban megkötni szándékozott részvényesi megállapodások tartalma;
            
         
               f)
            
            
               a javasolt felvásárlási ár és az ezen ár meghatározásakor alkalmazott kritériumok, továbbá a piaci érték és a javasolt felvásárlási ár eltérése esetén az eltérés okára vonatkozó magyarázat.
            
         8. cikk
   A javasolt új csoportszerkezetre és annak a felügyeletre gyakorolt hatására vonatkozó információk
   (1)   Amennyiben a részesedést szerezni kívánó személy jogi személy, meg kell adnia a célvállalkozás illetékes hatóságának azon csoport összevont alapú felügyelete hatókörének elemzését, amelyhez a szándékolt részesedésszerzés után tartozna. Ennek az elemzésnek tartalmaznia kell az arra vonatkozó információt, hogy a szándékolt részesedésszerzést követően a csoport mely tagjai tartoznának az összevont alapú felügyelet követelményeinek körébe, és a csoporton belül mely szinteken lennének érvényesek ezek a követelmények konszolidált vagy szubkonszolidált alapon.
   (2)   A részesedést szerezni kívánó személy emellett arra vonatkozó elemzést is köteles benyújtani a célvállalkozás illetékes hatóságának, hogy a szándékolt részesedésszerzés milyen hatást gyakorol a célvállalkozás azon képességére, hogy továbbra is időszerű és pontos információkat szolgáltasson felügyeleti hatóságának, ideértve a részesedést szerezni kívánó személy célvállalkozással való szoros kapcsolatainak hatását.
   9. cikk
   A szándékolt részesedésszerzés finanszírozására vonatkozó információk
   A részesedést szerezni kívánó személy részletes magyarázattal szolgál a célvállalkozás illetékes hatóságának a szándékolt részesedésszerzés finanszírozásának forrásairól, beleértve az alábbiakat:
   
               a)
            
            
               magán pénzügyi források felhasználására, valamint a pénzeszközök eredetére és rendelkezésre állására vonatkozó részletes információk, ideértve minden releváns támogató dokumentumot, igazolandó az illetékes hatóság számára, hogy a szándékolt részesedésszerzés révén pénzmosási kísérletre nem kerül sor;
            
         
               b)
            
            
               a szándékolt részesedésszerzés fizetési módjára és a pénzeszközök átutalására használt hálózatra vonatkozó részletes információk;
            
         
               c)
            
            
               tőkeforrásokhoz és pénzügyi piacokhoz való hozzáférésre vonatkozó részletes információk, ideértve a kibocsátandó pénzügyi eszközökre vonatkozó részletes információkat;
            
         
               d)
            
            
               hitelfelvételre vonatkozó információk, ideértve a vonatkozó hitelezők nevét és a nyújtott hiteleszközökre vonatkozó részletes információkat, beleértve a lejárati időpontokat, futamidőket, biztosítékokat és garanciákat, az ilyen hitelfelvételek visszafizetésére felhasználandó jövedelemforrásokra, valamint – ha a hitelező nem felügyelt pénzügyi intézmény – a hitelek eredetére vonatkozó információkkal együtt;
            
         
               e)
            
            
               a célvállalkozás más részvényeseivel kötött pénzügyi megállapodásokra vonatkozó információk;
            
         
               f)
            
            
               a részesedést szerezni kívánó személy vagy a célvállalkozás azon eszközeire vonatkozó információk, amelyeket értékesíteni szándékoznak a szándékolt részesedésszerzés finanszírozásának elősegítése érdekében, valamint az értékesítés feltételei, ideértve az árat, az értékmegállapítást, az eszközök jellemzőire vonatkozó részleteket, valamint arra vonatkozó információkat, hogy mikor és hogyan szerezték be az eszközöket.
            
         10. cikk
   A legfeljebb 20 %-os befolyásoló részesedést eredményező részesedésszerzésre vonatkozó további tájékoztatási követelmények
   Amennyiben a szándékolt részesedésszerzés azt eredményezné, hogy a részesedést szerezni kívánó személy legfeljebb 20 %-os befolyásoló részesedést szerez a célvállalkozásban, a részesedést szerezni kívánó személy stratégiáról szóló dokumentumot bocsát a célvállalkozás illetékes hatóságának rendelkezésére, amely az alábbi információkat tartalmazza:
   
               a)
            
            
               az az időszak, amíg a részesedést szerezni kívánó személy a szándékolt részesedésszerzést követően meg kívánja tartani részvénytulajdonát, valamint a részesedést szerezni kívánó személy arra irányuló szándéka, hogy belátható időn belül növelje, csökkentse vagy fenntartsa részvényállományának szintjét;
            
         
               b)
            
            
               a részesedést szerezni kívánó személy célvállalkozással kapcsolatos szándékainak jelzése, többek között az, hogy szándékozik-e bármilyen formájú ellenőrzést gyakorolni a célvállalkozás fölött, valamint e szándék észszerű magyarázata;
            
         
               c)
            
            
               a részesedést szerezni kívánó személy pénzügyi helyzetére és arra vonatkozó információ, hogy hajlandó további saját pénzeszközökkel támogatni a célvállalkozást, amennyiben az saját tevékenységeinek fejlesztése érdekében vagy pénzügyi nehézségek esetén szükséges.
            
         11. cikk
   A 20–50 %-os befolyásoló részesedést eredményező részesedésszerzésre vonatkozó további tájékoztatási követelmények
   (1)   Amennyiben a szándékolt részesedésszerzés azt eredményezné, hogy a részesedést szerezni kívánó személy 20–50 % közötti befolyásoló részesedést szerez a célvállalkozásban, a részesedést szerezni kívánó személy stratégiáról szóló dokumentumot bocsát a célvállalkozás illetékes hatósága rendelkezésére, amely az alábbi információkat tartalmazza:
   
               a)
            
            
               a 10. cikkben meghatározott minden információ;
            
         
               b)
            
            
               a részesedést szerezni kívánó személy által a célvállalkozással összefüggésben a pénzügyi helyzetre gyakorolni kívánt befolyás részletei, ideértve az osztalékpolitikát, a stratégiai fejlesztést és a célvállalkozás erőforrásainak elosztását;
            
         
               c)
            
            
               a részesedést szerezni kívánó személy célvállalkozással kapcsolatos középtávú szándékainak és elvárásainak leírása, a 12. cikk (2) és (3) bekezdésében hivatkozott minden elemre kiterjedően.
            
         (2)   Az (1) bekezdéstől eltérve, a 10. cikk szerinti, részesedést szerezni kívánó személy az e bekezdésben meghatározott információkat is a célvállalkozás illetékes hatóságának rendelkezésére bocsátja, amennyiben a részesedést szerezni kívánó személy részesedése által gyakorolt befolyás – a célvállalkozás részesedési szerkezetének átfogó értékelése alapján – egyenlő lenne a 20–50 %-os részesedés által gyakorolt befolyással.
   12. cikk
   Az 50 %-os vagy azt meghaladó befolyásoló részesedést eredményező részesedésszerzésre vonatkozó további tájékoztatási követelmények
   (1)   Amennyiben a szándékolt részesedésszerzés azt eredményezné, hogy a részesedést szerezni kívánó személy 50 %-os vagy azt meghaladó befolyásoló részesedést szerez a célvállalkozásban, vagy hogy a célvállalkozás a leányvállalatává válik, a részesedést szerezni kívánó személy stratégiai fejlesztési tervet, a célvállalkozás becsült pénzügyi kimutatásait, valamint a részesedésszerzésnek a célvállalkozás vállalatirányítására és általános szervezeti felépítésére gyakorolt hatását tartalmazó üzleti tervet bocsát a célvállalkozás illetékes hatóságának rendelkezésére.
   (2)   Az (1) bekezdésben említett stratégiai fejlesztési terv általánosságban jelzi a szándékolt részesedésszerzés fő céljait, valamint azok elérésének főbb módjait, ideértve:
   
               a)
            
            
               a szándékolt részesedésszerzés általános célját;
            
         
               b)
            
            
               a középtávú pénzügyi célokat, amelyek kifejezhetőek tőkearányos jövedelmezőségként, költség–haszon aránnyal, egy részvényre jutó nyereségként vagy más megfelelő fogalmakkal;
            
         
               c)
            
            
               tevékenységek, termékek, megcélzott vásárlók lehetséges átirányítását, valamint pénzeszközök és erőforrások lehetséges újraelosztását, amelyek várhatóan kihatással lesznek a célvállalkozásra;
            
         
               d)
            
            
               a célvállalkozásnak a részesedést szerezni kívánó személy csoportstruktúrájába való felvételét és integrálását célzó általános módszereket, ideértve a csoport más vállalataival való majdani kölcsönhatások leírását, továbbá a csoporton belüli kapcsolatokat meghatározó elvek ismertetését.
            
         (3)   Amennyiben a részesedést szerezni kívánó személy az Unióban engedélyezett és felügyelt gazdálkodó egység, a d) pontban említett tájékoztatás céljára elegendő megadni azt, hogy a szándékolt részesedésszerzés mely szervezeti egységeket érinti a csoportszerkezeten belül.
   (4)   A célvállalkozás (1) bekezdésben említett becsült pénzügyi kimutatásai három éves időtartamra vonatkozóan egyedi és konszolidált alapon is az alábbiakat tartalmazzák:
   
               a)
            
            
               előre jelzett mérleg és jövedelmi kimutatás;
            
         
               b)
            
            
               előre jelzett prudenciális tőkekövetelmények és tőkemegfelelési mutató;
            
         
               c)
            
            
               kockázati kitettségek szintjére vonatkozó tájékoztatás, ideértve a hitel-, piaci és működési kockázatokat, valamint más releváns kockázatokat;
            
         
               d)
            
            
               csoporton belüli tranzakciók előrejelzése.
            
         (5)   Az (1) bekezdésben említett, a részesedésszerzésnek a célvállalkozás vállalatirányítására és általános szervezeti felépítésére gyakorolt hatása az alábbiakra gyakorolt hatásokat tartalmazza:
   
               a)
            
            
               az igazgatási, irányító vagy felügyelő testület, valamint az ilyen döntéshozó szerv által létrehozott legfontosabb bizottságok összetétele és feladatai, ideértve az irányítóbizottságot, a kockázatkezelési bizottságot, a könyvvizsgáló bizottságot, a javadalmazási bizottságot, és beleértve a vállalkozás vezetésére kinevezendő személyekre vonatkozó információkat;
            
         
               b)
            
            
               igazgatási és számviteli eljárások és belső kontrollok, ideértve a könyveléssel, belső ellenőrzéssel, a pénzmosás elleni küzdelemnek való megfeleléssel és kockázatkezeléssel kapcsolatos eljárásokban és rendszerekben bekövetkező változásokat, továbbá a belső ellenőri, megfelelési vezetői és kockázatkezelői kulcspozíciókba történő kinevezést;
            
         
               c)
            
            
               az átfogó informatikai rendszerek és szervezet, ideértve az informatikai kiszervezési politikával, az adat-folyamatábrával, a használatban levő belső és külső szoftverekkel, továbbá a lényeges adat- és rendszerbiztonsági eljárásokkal (például biztonsági mentés, folytonossági tervek és ellenőrzési nyomvonalak) kapcsolatos minden változást;
            
         
               d)
            
            
               a kiszervezést szabályozó elvek, ideértve az érintett területekre vonatkozó információkat, a szolgáltatók kiválasztását, továbbá a kiszervezési szerződés szerződő feleinek jogait és kötelezettségeit, úgymint ellenőrzési intézkedések és a szolgáltatótól elvárt szolgáltatásminőség;
            
         
               e)
            
            
               minden egyéb releváns információ, amely a részesedésszerzésnek a célvállalkozás vállalatirányítására és általános szervezeti felépítésére gyakorolt hatására vonatkozik, ideértve a részvényesek szavazati jogaival kapcsolatos minden módosítást.
            
         13. cikk
   Egyszerűsített tájékoztatási követelmények
   (1)   A 2. cikktől eltérve, amennyiben a részesedést szerezni kívánó személy az Unióban engedélyezett és felügyelt gazdálkodó egység, és a célvállalkozás megfelel a (2) bekezdésben meghatározott kritériumoknak, a részesedést szerezni kívánó személy az alábbi információkat nyújtja be a célvállalkozás illetékes hatóságának:
   
               a)
            
            
               ha a részesedést szerezni kívánó személy természetes személy:
               
                           (1)
                        
                        
                           a 3. cikk (1) bekezdésében meghatározott információ;
                        
                     
                           (2)
                        
                        
                           a 4. cikk c)–g) pontjában meghatározott információ;
                        
                     
                           (3)
                        
                        
                           a 6., 7. és 9. cikkben meghatározott információ;
                        
                     
                           (4)
                        
                        
                           a 8. cikk (1) bekezdésében meghatározott információ;
                        
                     
                           (5)
                        
                        
                           amennyiben a szándékolt részesedésszerzés azt eredményezné, hogy a részesedést szerezni kívánó személy legfeljebb 20 %-os befolyásoló részesedést szerez a célvállalkozásban, a 10. cikk szerinti, stratégiáról szóló dokumentum;
                        
                     
                           (6)
                        
                        
                           amennyiben a szándékolt részesedésszerzés azt eredményezné, hogy a részesedést szerezni kívánó személy 20–50 % közötti befolyásoló részesedést szerez a célvállalkozásban, a 11. cikk szerinti, stratégiáról szóló dokumentum.
                        
                     
         
               b)
            
            
               ha a részesedést szerezni kívánó személy jogi személy:
               
                           (1)
                        
                        
                           a 3. cikk (2) bekezdésében meghatározott információ;
                        
                     
                           (2)
                        
                        
                           az 5. cikk (1) bekezdésének c)–j) pontjában meghatározott információ és – adott esetben – az 5. cikk (3) bekezdésében meghatározott információ;
                        
                     
                           (3)
                        
                        
                           a 6., 7. és 9. cikkben meghatározott információ;
                        
                     
                           (4)
                        
                        
                           a 8. cikk (1) bekezdésében meghatározott információ;
                        
                     
                           (5)
                        
                        
                           amennyiben a szándékolt részesedésszerzés azt eredményezné, hogy a részesedést szerezni kívánó személy legfeljebb 20 %-os befolyásoló részesedést szerez a célvállalkozásban, a 10. cikk szerinti, stratégiáról szóló dokumentum;
                        
                     
                           (6)
                        
                        
                           amennyiben a szándékolt részesedésszerzés azt eredményezné, hogy a részesedést szerezni kívánó személy 20–50 % közötti befolyásoló részesedést szerez a célvállalkozásban, a 11. cikk szerinti, stratégiáról szóló dokumentum.
                        
                     
         
               c)
            
            
               ha a részesedést szerezni kívánó személy vagyonkezelő vállalkozás:
               
                           (1)
                        
                        
                           a 3. cikk (3) bekezdésében meghatározott információ;
                        
                     
                           (2)
                        
                        
                           adott esetben az 5. cikk (3) bekezdésében meghatározott információ;
                        
                     
                           (3)
                        
                        
                           a 6., 7. és 9. cikkben meghatározott információ;
                        
                     
                           (4)
                        
                        
                           a 8. cikk (1) bekezdésében meghatározott információ;
                        
                     
                           (5)
                        
                        
                           amennyiben a szándékolt részesedésszerzés azt eredményezné, hogy a részesedést szerezni kívánó személy legfeljebb 20 %-os befolyásoló részesedést szerez a célvállalkozásban, a 10. cikk szerinti, stratégiáról szóló dokumentum;
                        
                     
                           (6)
                        
                        
                           amennyiben a szándékolt részesedésszerzés azt eredményezné, hogy a részesedést szerezni kívánó személy 20–50 % közötti befolyásoló részesedést szerez a célvállalkozásban, a 11. cikk szerinti, stratégiáról szóló dokumentum.
                        
                     
         (2)   Az (1) bekezdésben meghatározott célvállalkozásnak teljesítenie kell a következő feltételeket:
   
               a)
            
            
               nem tartja ügyfeleinek eszközeit;
            
         
               b)
            
            
               nincs engedélye a 2004/39/EK irányelv I. melléklete A. szakaszának 3. és 6. pontjában hivatkozott „Sajátszámlás kereskedés” vagy „Pénzügyi eszközök jegyzési garanciavállalása és/vagy pénzügyi eszközök kihelyezése a kibocsátás átvételére irányuló kötelezettségvállalás alapján” elnevezésű befektetési szolgáltatások nyújtására és tevékenységek végzésére;
            
         
               c)
            
            
               amennyiben engedéllyel rendelkezik a 2004/39/EK irányelv I. melléklete A. szakaszának 4. pontjában hivatkozott „Portfóliókezelés” befektetési szolgáltatás nyújtására, a vállalkozás által kezelt eszközök 500 millió EUR alatt vannak.
            
         (3)   Amennyiben a 4. és 5. cikkben említett információt illetően a célvállalkozás illetékes hatósága az előző két évben értékelte az (1) bekezdésben említett részesedést szerezni kívánó személyt, akkor utóbbi csak azokat az információkat adja meg, amelyek az előző értékelés óta változtak.
   Amennyiben a részesedést szerezni kívánó személy az első albekezdésnek megfelelően csak azokat az információkat adja meg, amelyek az előző értékelés óta változtak, a részesedést szerezni kívánó személy aláír egy nyilatkozatot, amelyben tájékoztatja a célvállalkozás illetékes hatóságát, hogy a többi információ aktualizálása nem szükséges.
   14. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. július 11-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 145., 2004.4.30., 1. o.
   
   
      (2)  HL L 173., 2014.6.12., 349. o.
   
   
      (3)  Az Európai Parlament és a Tanács 95/46/EK irányelve (1995. október 24.) a személyes adatok feldolgozása vonatkozásában az egyének védelméről és az ilyen adatok szabad áramlásáról (HL L 281., 1995.11.23., 31. o.).
   
      (4)  Az Európai Parlament és a Tanács 45/2001/EK rendelete (2000. december 18.) a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).
   
      (5)  Az Európai Parlament és a Tanács 1095/2010/EU rendelete (2010. november 24.) az európai felügyeleti hatóság (Európai Értékpapírpiaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.).